CELEX: 22007D0087
Language: hr
Date: 2007-07-06 00:00:00
Title: Odluka Zajedničkog odbora EGP-a br. 87/2007 od 6. srpnja 2007. o izmjeni Priloga IX. (Financijske usluge) Sporazumu o EGP-u

11/Sv. 050
            
            
               HR
            
            
               Službeni list Europske unije
            
            
               232
            
         22007D0087
   
               L 328/32
            
            
               SLUŽBENI LIST EUROPSKE UNIJE
            
            
               06.07.2007.
            
         
      ODLUKA ZAJEDNIČKOG ODBORA EGP-a
   br. 87/2007
   od 6. srpnja 2007.
   o izmjeni Priloga IX. (Financijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IX. Sporazumu izmijenjen je Odlukom Zajedničkog odbora EGP-a br. 51/2007 od 8. lipnja 2007. (1)
               
            
         
               (2)
            
            
               Uredbu (EZ) br. 1781/2006 Europskog parlamenta i Vijeća od 15. studenoga 2006. o informacijama o uplatitelju koji su priloženi uz prijenose financijskih sredstava (2) treba unijeti u Sporazum.
            
         
               (3)
            
            
               Članak 9. stavak 1. Uredbe (EZ) br. 1781/2006 odnosi se na akte koji nisu unijeti u Sporazum,
            
         ODLUČIO JE:
   Članak 1.
   Iza točke 23c. (Odluka Komisije 2006/891/EZ) Priloga IX. Sporazumu umeće se sljedeća točka:
   
      
                  „23d.
               
               
                  
                     32006 R 1781: Uredba (EZ) br. 1781/2006 Europskog parlamenta i Vijeća od 15. studenoga 2006. o informacijama o uplatitelju koji su priloženi uz prijenose financijskih sredstava (SL L 345, 8.12.2006., str. 1.).
                  Odredbe Uredbe, za potrebe ovog Sporazuma, sadrže sljedeću prilagodbu:
                  U pogledu država EFTA-e, druga rečenica u članku 9. stavku 1. zamjenjuje se sljedećim:
                  ‚Pružatelj usluga plaćanja primatelja u svim slučajevima postupa u skladu s važećim zakonskim ili upravnim odredbama koje se odnose na pranje novca te financiranje terorizma, posebno s Direktivom 2005/60/EZ i svim nacionalnim provedbenim mjerama.’ ”
               
            
   Članak 2.
   Tekst Uredbe (EZ) br. 1781/2006 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 7. srpnja 2007., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 6. srpnja 2007.
      
         
            Za Zajednički odbor EGP-a
         
         
            Predsjednik
         
         Stefán Haukur JÓHANNESSON
         
      
   
   
      (1)  SL L 266, 11.10.2007., str. 9.
   
      (2)  SL L 345, 8.12.2006., str. 1.
   
      (3)  Ustavni zahtjevi su navedeni.